CELEX: 62015CN0079
Language: hr
Date: 2015-02-20 00:00:00
Title: Predmet C-79/15 P: Žalba koju je 20. veljače 2015. podnijelo Vijeće Europske unije protiv presude Općeg suda (drugo vijeće) donesene 17. prosinca 2014. u predmetu T-400/10, Hamas protiv Vijeća

4.5.2015   
            
            
               HR
            
            
               Službeni list Europske unije
            
            
               C 146/17
            
         Žalba koju je 20. veljače 2015. podnijelo Vijeće Europske unije protiv presude Općeg suda (drugo vijeće) donesene 17. prosinca 2014. u predmetu T-400/10, Hamas protiv Vijeća
   (Predmet C-79/15 P)
   (2015/C 146/25)
   Jezik postupka: francuski
   
      Stranke
   
   
      Žalitelj: Vijeće Europske unije (zastupnici: B. Driessen, G. Étienne, agenti)
   
      Druge stranke u postupku: Hamas, Europska komisija
   
      Žalbeni zahtjev
   
   Žalitelj od Suda zahtijeva da:
   
               —
            
            
               poništi presudu Općeg suda u predmetu T-400/10;
            
         
               —
            
            
               konačno odluči o pitanjima koja su predmet ove žalbe;
               i
            
         
               —
            
            
               naloži tužitelju u predmetu T-400/10 snošenje troškova Vijeća u prvostupanjskom i ovom žalbenom postupku.
            
         
      Žalbeni razlozi i glavni argumenti
   
   U prilog žalbi žalitelj ističe sljedeće žalbene razloge.
   Prvo, žalitelj smatra da je Opći sud počinio pogrešku koja se tiče prava ocjenjujući način na koji je Vijeće koristilo javno dostupne informacije u svrhu povremenog preispitivanja donesenih mjera.
   Drugo, žalitelj prigovara da je Opći sud počinio pogrešku koja se tiče prava time što nije zaključio da su odluke nadležnih tijela Sjedinjenih Američkih Država, s jedne strane, i Ujedinjenog Kraljevstva, s druge strane, dostatna osnova za uvrštenje Hamasa na popis.